Държавен вестник, бр. 53, 2012 г., стр. 81

БРОЙ  53	
Д Ъ Р Ж А В Е Н  В Е С Т Н И К 	
СТР.  81  
(5) Администрацията на ЦУ е обща и спе­
циализирана.
(6) Служителите в администрацията на ЦУ 
на НЗОК се назначават по служебно или по 
трудово правоотношение. 
Раздел II
Главен секретар
Чл. 20. Главният секретар:
1. осъществява организационно ръководство 
и координация на дейността на администрацията 
на ЦУ на НЗОК;
2. подпомага управителя във финансовата 
дейност на НЗОК;
3. организира разпределението на задачите 
между структурните звена в ЦУ на НЗОК и 
осъществява контрол по изпълнението им; 
4. осъществява контрол по изпълнението на 
разпореждания и задачи, възложени от упра­
вителя на НЗОК;
5. осъществява контрол по спазването на 
сроковете за изпълнение на поставените задачи;
6. осъществява организационната връзка 
между ЦУ на НЗОК и РЗОК;
7. подпомага работата на управителя при 
изготвяне на проектобюджета, отчета за изпъл­
нение на бюджета и отчета за изпълнението 
на дейността;
8. утвърждава длъжностните характеристики 
на служителите по служебно правоотношение 
в НЗОК и по трудово правоотношение в ЦУ 
на НЗОК;
9. организира и отговаря за провеждането 
на атестирането на служителите в НЗОК;
10. изпълнява и други задачи, възложени 
от управителя.
Раздел III
Дирекция „Вътрешен одит“
Чл. 21. (1) Вътрешният одит в НЗОК се 
осъществява по Закона за вътрешния одит в 
публичния сектор. 
(2) Вътрешен одит се осъществява на всич­
ки структури, програми, дейности и процеси 
в НЗОК от дирекция „Вътрешен одит“ на ЦУ 
на НЗОК.
(3) Дирекция „Вътрешен одит“ е на пряко 
подчинение на управителя.
Раздел IV
Звено „Сигурност на информацията, охрана 
и превенция“
Чл. 22. (1) Звено „Сигурност на информа­
цията, охрана и превенция“:
1. организира и контролира създаването, 
обработването и съхраняването на класифи­
цирана информация, както и условията и реда 
за предоставяне на достъп до нея;
2. създава условия за осъществяване на 
дейността на НЗОК при бедствия;
3. при поискване получава необходимата 
информация от дирекция „Информационни 
системи и бизнес процеси“ от регистрите за 
потребителски достъп до системите и инфор­
мационните ресурси на интегрираната инфор­
мационна система (ИИС) на НЗОК;
4. организира изпълнението на нормативните 
актове, свързани с отбранително-мобилизаци­
онна подготовка в страната;
5. организира дейността по охраната, про­
тивопожарната безопасност и осъществява 
контрол по пропускателния режим на терито­
рията на НЗОК;
6. разработва, осъвременява съвместно с 
дирекция „Информационни системи и бизнес 
процеси“ политики по информационната си­
гурност на НЗОК;
7. контролира и координира действията по 
прилагане и спазване на политиката по инфор­
мационна сигурност;
8. съвместно с дирекция „Информационни 
системи и бизнес процеси“:
а) разработва и прилага правила за кон­
трол на достъпа до информационните активи 
и ресурси на интегрираната информационна 
система на НЗОК;
б) разработва и следи за прилагането на 
правила за достъп до периметрите, в които 
се намират структуроопределящите елементи 
на интегрираната информационна система 
на НЗОК;
в) изготвя правила за защита на мрежовите 
ресурси и поддържащата инфраструктура;
г) участва в процесите по формиране на тех­
нически задания за разработване и внедряване 
на информационни системи с цел – гарантира­
не на функционалности относно недопускане 
на: неработоспособно състояние в резултат на 
преднамерено или непреднамерено въздейст­
вие; на несанкциониран достъп до данни и 
тяхното нерегламентирано разпространение; 
недопускане на целенасочено видоизменяне 
(изкривяване), фалшифициране или подмяна 
на данни при несанкциониран достъп до ин­
формация.
(2) Звено „Сигурност на информацията, 
охрана и превенция“ е на пряко подчинение 
на управителя.
Раздел V
Финансови контрольори
Чл. 23. (1) Предварителният контрол за 
законосъобразност в НЗОК се осъществява в 
съответствие със Закона за финансовото упра­
вление и контрол в публичния сектор.
(2) Редът и начинът за осъществяване на 
предварителния контрол се определят от упра­
вителя на НЗОК в съответствие с указанията 
на министъра на финансите.